laion/Wikipedia-Exotic huggingface dataset:
শিব নিবাস প্যালেস

শিব নিবাস প্যালেস (বাংলা: শিব নিবাস প্রাসাদ) রাজস্থানের উদয়পুরের মহারানার পূর্বের বাসভবন, যা পিকোলা হ্রদের তীরে অবস্থিত। সিটি প্যালেস কমপ্লেক্সের দক্ষিণ দিকে অবস্থিত, এই ভবনটির কাজ মহারানা সজ্জন শম্ভু সিং (১৮৭৪ থেকে ১৮৮৪) শুরু করেন এবং তার উত্তরাধিকারী মহারানা ফতেহ সিং বিংশ শতাব্দীর শুরুতে একটি রাজকীয় গেস্টহাউস হিসেবে এর কাজ সমাপ্ত করেন। অতিথি ঘর হিসাবে বিভিন্ন সময়ে ভবনটি বিশ্বের বিভিন্ন স্থান হতে আসা অতিথি এবং বিখ্যাত ব্যক্তিদের অবস্থানের স্থান হিসাবে ব্যবহৃত হয়েছে, যেমন ১৯০৫ সালে যুক্তরাজ্যের পঞ্চম জর্জ এবং এডওয়ার্ড দ্যা প্রিন্স অব ওয়েলস প্রমুখ ব্যক্তিত্ব এখানে অবস্থান করেছেন। ১৯৫৫ সালে যে সময় ভাগওয়াত সিং মেওয়ার এর সিংহাসনে উপবেশন করেন, সে সময়টাতে রাজপরিবারের জন্য তাদের সবগুলো রাজকীয় বাসস্থানের খরচ বহন করা ক্রমে ক্রমেই কঠিন হয়ে উঠছিলো, বিশেষ করে সিটি প্যালেস। লেক প্যালেসকে একটি আয়বর্ধক হোটেলে রূপান্তরিত করার সফলতাকে অনুসরণ করে তিনি শিব নিবাস এবং ফতেহ প্রকাশ প্যালেসকেও ঐতিহ্যবাহী লাক্সারী হোটেলে রূপান্তরিত করার সিদ্ধান্ত নেন। দীর্ঘ ৪ বছর রূপান্তর প্রক্রিয়া চালানোর পর ১৯৮২ সালে শিব নিবাসকে একটি হোটেল হিসাবে উন্মুক্ত করা হয়। রাজবাড়ীরটির ৩ তলা একটি অভ্যন্তরীণ কোর্টইয়ার্ডের মাঝখানে একটি মার্বেল পুল সহকারে একটি অর্ধবৃত্তাকার আকৃতিতে সাজানো হয়েছে। বেলকনি এবং ছাদের উপরের চত্বরগুলো যা বিভিন্ন কক্ষে নিয়ে যায়, সেখান থেকে পিকোলা হ্রদের বাঁধ প্রাচীরের নিচে অবস্থিত বাগানের দক্ষিণ অংশের সৌন্দর্য অবলোকন করা যায়; অপরদিকে পশ্চিমে উপভোগ করা যায়, জাগ মন্দির এবং প্যালেস হ্রদের দৃশ্য। ভবনটি প্রাচীন রাজপুত স্থাপত্য শৈলীর একটি অনন্য নিদর্শন। প্রাসাদটির অভ্যন্তরভাগে গজদন্ত এবং মুক্তা দিয়ে বাঁধানো কারুকাজ শিল্প বিদ্যমান, এছড়াও গ্লাস মোজাইক এবং ফ্রেস্কো পেইন্টিং দ্বারা প্রাসাদের শোভা বর্ধণ করা হয়েছে। এই কারুকাজগুলোর মধ্যে অনেকগুলোই খাজা ওস্তাদ এবং কুন্দল লাল এর দ্বারা করা, যাদেরকে মহারানা গ্লাস মোজাইক শিল্প এবং ফ্রেস্কো পেইন্টিং সম্পর্কে শিক্ষা লাভের জন্য ইংল্যান্ড পাঠিয়েছিলেন। প্রাসাদটি যখন প্রথম নির্মিত হয়, তখন প্রাসাদটিতে নয়টি স্যুইট ছিল, যার সবগুলো ছিলো নিচতলায়। প্রাসাদটিকে হোটেলে রূপান্তর করার সময় এতে দ্বিতীয় তলায় আরও আটটি নতুন এপার্টমেন্ট যুক্ত করা হয়, যার ফলে বর্তমানে হোটেলটিতে ৩৬ টি গেস্টরুম বিদ্যমান। ১৯টি শৌখিন কক্ষ ৮টি টেরেস স্যুইট ৬টি রয়াল স্যুইট ৩টি ইমপেরিয়াল স্যুইট প্রাসাদটি হোটেলে রূপান্তরিত হওয়ার পর এখানে বিভিন্ন সময়ে রানী দ্বিতীয় এলিজাবেথ, নেপালের রাজা, ইরানের শাহ, এবং জ্যাকুলিন কেনেডির মত বিখ্যাত ব্যক্তিত্বরা আতিথেয়তা গ্রহণ করেছেন। হোটেলটি এইচআরএইচ (HRH) গ্রুপ অব হোটেলস দ্বারা পরিচালিত হয়, যার মালিক হচ্ছেন বর্তমান মহারানা। প্রাসাদটি জেমস বন্ড চলচ্চিত্র অক্টোপাসির দৃশ্যে প্রদর্শিত হয়। "History of Shiv Niwas Palace,Udaipur" (ইংরেজি ভাষায়)। udaipuronline.in। সংগ্রহের তারিখ ২৯ জুন ২০১৬।  "Udaipur Hotels" (ইংরেজি ভাষায়)। cleartrip.com। সংগ্রহের তারিখ ২৯ জুন ২০১৬।  "Shiv Niwas Palace Udaipur" (ইংরেজি ভাষায়)। hrhhotels.com। ২১ জুন ২০১৩ তারিখে মূল থেকে আর্কাইভ করা। সংগ্রহের তারিখ ২৯ জুন ২০১৬।
পরশুরামের প্রাসাদ

পরশুরামের প্রাসাদ ঐতিহাসিক মহাস্থানগড়ের সীমানা প্রাচীর বেষ্টনীর ভিতরে যেসব প্রাচীন সভ্যতার নিদর্শন আবিষ্কৃত হয়েছে তার মধ্যে অন্যতম। স্থানীয়ভাবে এটি তথাকথিত হিন্দু নৃপতি পশুরামের প্যালেস নামে পরিচিত। ১৯০৭, ১৯৬১ ও ১৯৯৫ সালে মোট তিন বার এখানে প্রত্নতাত্ত্বিক খনন কাজ পরিচালনা করে তিনটি নির্মাণ যুগের সন্ধান পাওয়া যায়। ১৯৬১ সালে উপরিভাগের ইমারত ভেদ করে দুইটি গভীর খাদ খননের ফলে আরও দুইটি নির্মাণ যুগের ইমারতের ভগ্নাবশেষসহ বহুসংখ্যক উজ্জ্বল মৃৎপাত্রের টুকরা পাওয়া যায়। যা সুলতানি আমলের মৃৎপাত্রের সাথে সাদৃশ্যপূর্ন। অর্থাৎ দ্বিতীয় পর্যায়ের নির্মাণ কাল ১৫শ/১৬শ শতকের বা সুলতানী আমলের বলে প্রত্নতত্ত্ববিদগণ ধারণা করেন। এছাড়া এখানে কোম্পানি আমলের (১৮৩৫-১৮৫৩) দুইটি মুদ্রা পাওয়া গেছে। সুলতানী আমলের ইমারতের নিচে প্রথম পর্যায়ে নির্মিত ইমারতের ভবনাবশেষসহ পোড়ামাটির চিত্রফলক, প্রস্তর নির্মিত বিষ্ণুপট্টের ভগ্নাংশ ও বহু কড়ি পাওয়া গেছে। প্রথম পর্যায়ে প্রাপ্ত স্থাপত্যের কাঠামো ও প্রত্নবস্তুর সাথে পাল আমলের কাঠামো ও প্রত্নবস্তুর সাদৃশ্য রয়েছে। অর্থাৎ প্রথম পর্যায়ে প্রাপ্ত এ সকল নিদর্শন থেকে ধারণা করা যায়, এখানে অষ্টক শতক বা পাল আমলের নির্মিত ইমারতের ধ্বংসাবশেষ রয়েছে। উপরের স্তরে অপেক্ষাকৃত আধুনিককালে নির্মিত একটি বিরাট আবাস বাটির সম্পূর্ণ নকশা উন্মোচিত হয়েছে। অন্দর মহলে অবস্থিত ছোট একটি অঙ্গনের দিকে মুখ করে নির্মিত পৃথক পৃথক ৪টি মহল বা অংশের অস্তিত্ব পাওয়া গেছে। মহলগুলোর প্রবেশ পথ সহ বেশ কিছু কক্ষ, সোপান শ্রেণী, সীমানা প্রাচীর এবং পূর্ব ও পশ্চিমে দুটি প্রবেশদ্বার আবিষ্কৃত হয়েছে। মুল প্রবেশদ্বার হচ্ছে পূর্ব পাশের প্রবেশদ্বার। যার দুই পাশে দুইটি প্রহরী কক্ষের নিদর্শন দেখা যায়। উপরিভাগে মোঘল ও ব্রিটিশ আমলে ব্যবহৃত ছোট আকারে ইট, চুন সুরকির আস্তর, চুনকামের ব্যবহার, গঠনশৈলী ইত্যাদি দেখে অনুমান করা যায় যে, এই ইমারত অষ্টাদশ শতকের শেষদিকে নির্মিত হয়েছিল। উইকিমিডিয়া কমন্সে পরশুরামের প্রাসাদ সংক্রান্ত মিডিয়া রয়েছে। বাংলাদেশের প্রত্নতাত্ত্বিক স্থানের তালিকা "পরশুরামের প্রাসাদ - বাংলাপিডিয়া"।
ছত্রপতি শাহু মহারাজ টার্মিনাস

ছত্রপতি শাহু মহারাজ টার্মিনাস অথবা শ্রী ছত্রপতি শাহু মহারাজ টার্মিনাস মহারাষ্ট্রের কোলহাপুর শহরের প্রধন রেল টার্মিনাস। স্টেশনটি মিরাজ-কোলহাপুর লাইনের প্রান্তিক স্থানক। স্থনকটি বিভিন্ন দ্রুতগামী ট্রেন দ্বার মুম্বাই, কলকাতা, দিল্লী, হায়দ্রাবাদ, আহমেদাবাদ ইত্যাদি ভারতের বড় শহরসমূহের সাথে সংযুক্ত। সাম্প্রতিক ভারতের রেলমন্ত্রী, ২০১৬-১৭ রেলবাজেটে, কেলহাপুর থেকে বৈভববাড়ি একটি নতুন রুট; এবং কোলহাপু-পুণে রুটে বৈদ্যুতিকরণের কথা ঘোষণা করেছেন। এখান থেকে প্রতিদিন মিরাজের জন্য প্যাসেঞ্জার ট্রেন পাওয়া যায়। স্থানকটির নাম কোলহাপুরের মহারাজ শাহু মহারাজের নামে নামকৃত। কোলহাপুর - আহমেদাবাদ এক্সপ্রেস। কোলহাপুর - ধানবাদ এক্সপ্রেস। কোলহাপুর - নতুন দিল্লি এক্সপ্রেস, মঙ্গলবার কোলহাপুর - গোরখপুর মহারাষ্ট্র এক্সপ্রেস। † কোলহাপুর - হায়দ্রাবাদ এক্সপ্রেস। কোলহাপুর - মুম্বাই ছশিটা কোয়না এক্সপ্রেস দৈনিক। কোলহাপুর - মুম্বাই মহালক্ষ্মী এক্সপ্রেস দৈনিকা। কোলহাপুর - মুম্বাই সায়াদ্রি এক্সপ্রেস দৈনিক। কোলহাপুর - তিরুপতি হরিপ্রিয়া এক্সপ্রেস। কোলহাপুর - সোলাপুর এক্সপ্রেস। কোলহাপুর - বেঙ্গালুরু রাণী চেন্নাম্মা এক্সপ্রেস দৈনিক। পাদটীকা: † - ভুসাবাল জংশন হোয়ে কোলহাপুর - পুণে প্যাসেঞ্জার। কোলহাপুর - মিরাজ প্যাসেঞ্জার। কোলহাপুর রেল স্থানক (উইকিম্যপিয়া)
রাণী চেন্নাম্মা এক্সপ্রেস

রাণী চেন্নাম্মা এক্সপ্রেস ব্যাঙ্গালোর থেকে মহারাষ্ট্রের কোলহাপুর গামী একটি প্রাত্যহিক ট্রেন। এটি দক্ষিণ-পশ্চিম রেল'র উল্লেখ্য ট্রেনগুলির একটি; যাতে উচ্চমানের বগি সহ উন্নত লোকোমটিভ ইঞ্জিন ব্যবহার করা হয়েছে। ট্রেনটি দৈনিক পরিচালিত হয় এবং ৭৯৭ কিমি পথ অতিক্রমণ করে। ট্রেনটি কর্ণাটকের ব্যাঙ্গালোর থেকে উত্তরে হুবলি-ধরওয়াড় ও বেলগাঁও পর্যন্ত সারারাত চলে। ট্রেনটি ২১:১৫তে ব্যাঙ্গালোর থেকে রওয়ানা হয় ০৫:৩০এ হুবলি পার করে এবং ১৩:৪০এ কোলহাপুর পৌছয়। ট্রেনটি কর্ণাটক'র বিভিন্ন শহরগুলিকে সংযুক্ত করে যেমন, হুবলি, ধরওয়াড়, বেলগাঁও, হাবেরী, দাবাংগের ও টুমকুর থেকে ব্যাঙ্গালোর। ট্রেনটির নামকরণ করা হয় রাণী চেন্নাম্মার নামানুসারে। যিনি ভারতে রাজ্য কর্ণাটকের উত্তরাংশের রাণী ছিলেন। রাণী চেন্নাম্মা একজন সাহসী, বীর রাণী ছিলেন যিনি তার রাজকর্ম কিত্তুর থেকে পরিচালনা করতেন। "Rani Chennamma Express - KSR Bengaluru City (Bangalore)/SBC to Kolhapur CSMT/KOP - India Rail Info"। সংগ্রহের তারিখ ৩০ জুন ২০১৬।
সোহানা সাবা

সোহানা সাবা (১০ অক্টোবর ১৯৮৬) বাংলাদেশের একজন অভিনেত্রী এবং মডেল। তিনি ছোট এবং বড় পর্দায় অভিনয় করে থাকেন। সোহানা সাবা তার শিক্ষাজীবন শুরু করেন আজিমপুর লেডিস ক্লাব কিন্ডার গার্ডেন এ। তিনি ২০০২ সালে ঢাকা ল্যাবরেটরি স্কুল থেকে মাধমিক পাশ করেন। ২০০৪ সালে ঢাকা মহিলা কলেজ থেকে তার উচ্চ মাধ্যমিক শেষ করেন। শান্ত-মারিয়াম ইউনিভার্সিটি অব ক্রিয়েটিভ টেকনোলজি থেকে ফ্যাশন বিভাগে তার স্নাতক শেষ করেন। সোহানা সাবা তার বাবা মায়ের হাত ধরে মিডিয়া জগতে আসেন। সোহানা সাবা বাবুল একাডেমি থেকে নাচ এবং ছায়ানট থেকে অভিনয়ে প্রশিক্ষণ নেন। ২০২৪ সালে সংঘটিত কোটা সংস্কার আন্দোলনে ছাত্র-জনতার উপর স্বৈরাচার আওয়ামী লীগ সরকারের দমন-পীড়ন চলাকালে সরকারের পক্ষে অবস্থান নিয়েছিলেন সোহানা সাবা। আন্দোলন চলাকালীন সময়ে সোহানা সাবা সহ স্বৈরাচার আওয়ামী পন্থী শিল্পীদের একাংশ অরুণা বিশ্বাস, চিত্রনায়ক ফেরদৌসের নেতৃত্বে হোয়াটসঅ্যাপে 'আলো আসবেই' নামের একটি গ্রুপে আন্দোলনের বিরুদ্ধে সক্রিয় ছিলেন। অসহযোগ আন্দোলন পরবর্তী সময়ে ২০২৪ সালের ৩ সেপ্টেম্বর সামাজিক যোগাযোগ মাধ্যমে ঐ হোয়াটসঅ্যাপ গ্রুপ সংশ্লিষ্ট কিছু স্ক্রিনশট ছড়িয়ে পড়ে। যেখানে সোহানা সোবাসহ আরো অনেকের অবস্থান ছিলো ছাত্রদের আন্দোলনের বিপক্ষে। সোহানা সাবা তার ক্যারিয়ার শুরু করেন নাচের মাধ্যমে। বর্তমানে তিনি একজন অভিনয় শিল্পী হিসাবে সবার কাছে পরিচিত। সোহানা সাবা পরিচালক মুরাদ পারভেজকে বিয়ে করেন। ২০১৪ সালের ১৮ অক্টোবর মাসে তাদের এক ছেলে জন্মগ্রহণ করে। ২০১৫ সালের সেপ্টেম্বর মাস থেকে তাদের মধ্যে বিবাহ বিচ্ছেদ হয়। বলি (ওয়েব ধারাবাহিক) (২০২১) "আবেদনময়ী-সোহানা-সাবা"।  "ফটোশুটে সোহানা সাবা"। ৩০ জুন ২০১৬ তারিখে মূল থেকে আর্কাইভ করা। সংগ্রহের তারিখ ২৯ জুন ২০১৬।  "আন্দোলন নিয়ে আওয়ামীপন্থী শিল্পীদের কথোপকথন ভাইরাল"। প্রথম আলো। ৩ সেপ্টেম্বর ২০২৪। ৪ সেপ্টেম্বর ২০২৪ তারিখে মূল থেকে আর্কাইভ করা। সংগ্রহের তারিখ ৪ সেপ্টেম্বর ২০২৪।  "আন্দোলনে ছাত্রদের ওপর গরম পানি ঢালতে বলেন অরুণা বিশ্বাস!"। ভোরের কাগজ। ৩ সেপ্টেম্বর ২০২৪। ৪ সেপ্টেম্বর ২০২৪ তারিখে মূল থেকে আর্কাইভ করা। সংগ্রহের তারিখ ৪ সেপ্টেম্বর ২০২৪।  "ছাত্রদের ওপর গরম পানি ঢালতে বলেন অরুণা বিশ্বাস!"। বাংলা নিউজ ২৪। ৩ সেপ্টেম্বর ২০২৪। ৪ সেপ্টেম্বর ২০২৪ তারিখে মূল থেকে আর্কাইভ করা। সংগ্রহের তারিখ ৪ সেপ্টেম্বর ২০২৪।  "ছাত্রদের ওপর 'গরম পানি' ঢেলে দিতে বলেন কয়েকজন শিল্পী"। দৈনিক ইত্তেফাক। ৩ সেপ্টেম্বর ২০২৪। সংগ্রহের তারিখ ৪ সেপ্টেম্বর ২০২৪।  "বদলে যাওয়া সোহানা সাবা"। ২৯ মে ২০১৬ তারিখে মূল থেকে আর্কাইভ করা। সংগ্রহের তারিখ ২৯ জুন ২০১৬।  "মুরাদ আমার প্রিয় বন্ধু, তবে একসাথে আর নয় : সোহানা সাবা"।  "মুরাদ আমার প্রিয় জীবনসঙ্গী না হলেও প্রিয় নির্মাতা এখনও : সোহানা সাবা"। ৬ মে ২০১৬ তারিখে মূল থেকে আর্কাইভ করা। সংগ্রহের তারিখ ২৯ জুন ২০১৬।  "মা হলেন সোহানা সাবা"। ৪ জুন ২০২০ তারিখে মূল থেকে আর্কাইভ করা। সংগ্রহের তারিখ ৮ এপ্রিল ২০১৮।  উইকিমিডিয়া কমন্সে সোহানা সাবা সংক্রান্ত মিডিয়া রয়েছে। ইন্টারনেট মুভি ডেটাবেজে সোহানা সাবা (ইংরেজি) বাংলা মুভি ডেটাবেজে সোহানা সাবা ইন্সটাগ্রামে সোহানা সাবা
শিবনেরী গুহাসমূহ

শিবনেরী গুহাসমূহ (মারাঠি: शिवनेरी लेणी) হল ভারতের মহারাষ্ট্র রাজ্যের জুন্নার শহর থেকে প্রায় ৩ কিলোমিটার দূরে অবস্থিত কয়েকটি প্রাচীন বৌদ্ধ গুহা। এই বৌদ্ধ গুহাগুলির উপরিভাগে একটি দুর্গ রয়েছে। এই দুর্গেই শিবাজী জন্মগ্রহণ করেছিলেন। এই গুহাশ্রেণিতে ৬০টি গুহা রয়েছে। এগুলি খ্রিস্টীয় ১ম শতাব্দীর মধ্যভাগে খনন করা হয়েছিল। খ্রিস্টীয় ২য় শতাব্দীর প্রথমার্ধে এই গুহাগুলি ছিল বৌদ্ধ ক্রিয়াকলাপের একটি উদীয়মান কেন্দ্র। এই গুহাগুলিতে একটি চৈত্য রয়েছে। এই গুহাসমূহের গুরুত্বপূর্ণ গুহাগুলি হল: গুহা ২৬ – একটি দ্বিতল বিহার গুহা ৪৫ – ‘বড়া-কোটরি’ নামে পরিচিত এই গুহায় আবাসিক ভিক্ষুদের বসবাসের জন্য বারোটি কক্ষ আছে। গুহা ৫১ – বণিকের উৎকীর্ণ লিপি সহ একটি চৈত্য পূর্ব দিকের শিবনেরী পাহাড়, জুন্নার থেকে দেখা। জুনার শহরের আশেপাশে শিবনেরী গুহাগুলি সহ বৌদ্ধ গুহাগুলির অবস্থান। শিবনেরী পূর্ব মুখ, গ্রুপ ৩ শিবনেরী পূর্ব মুখ, গ্রুপ ১ Ahir, D. C. (২০০৩)। Buddhist sites and shrines in India : history, art, and architecture (1. সংস্করণ)। Delhi: Sri Satguru Publ.। পৃষ্ঠা 192। আইএসবিএন 8170307740।  Brancaccio, Pia (২০১০)। The caves at Aurangabad : Buddhist art in transformation। Leiden: Brill। পৃষ্ঠা 27। আইএসবিএন 9004185259।  Te-kʻun, Cheng (১৯৮৩)। Studies in Chinese art। Hong Kong: Chinese University Press। পৃষ্ঠা 212। আইএসবিএন 9622012795।
ভাদ্র

ভাদ্র (ভাদ্দুর, ভাদুর, বা, ভাদ্দর) বাংলা সনের পঞ্চম মাস এবং ভারতীয় রাষ্ট্রীয় শকাব্দের ষষ্ঠ মাস। শরতের শুরু। নামটি এসেছে ভদ্রা নক্ষত্রে সূর্যের অবস্থান থেকে। তাল ভাদ্র মাসের অন্যতম একটি ফল। এসময় এই ফলটি পাকে এবং এটি ভারতের পশ্চিমবঙ্গ ও বাংলাদেশের প্রায় সর্বত্র পাওয়া যায়। তালের রস ও ক্বাথ থেকে প্রস্তুতকৃত পিঠা, পায়েস ও তেলে ভাজা বড়া বেশ এই মাসের অন্যতম জনপ্রিয় মুখরোচক খাবার। ভাদ্র মাসের ব্রত ও পার্বন ভাদু। এর সঙ্গে ভাদুগান গেয়ে নাচও হয় কিছু অঞ্চলে।
মাধনগর রথ বাড়ী

মাধনগর রথ বাড়ী ভারতীয় উপমহাদেশের বৃহৎ ও প্রাচীনতম রথ বাড়ী। এটি বাংলাদেশের নাটোরের নলডাঙ্গা উপজেলার মাধনগর ইউনিয়নে অবস্থিত। ১৮৬৭ সালে পাবনার দিলালপুরের জমিদার যামিনী সুন্দরী বসাক এই রথটি প্রতিষ্ঠা করেছেন। রথের মালিকানায় ছিলেন নাটোরের জমিদার শৈলবালা ও কালিদাসী। প্রতি বছর আষাঢ়মাসের তিথি অনুসারে এখানে মাসব্যাপী রথের মেলা ও পূজা অর্চনা হত। বীরকুৎসা ও গোয়ালকান্দির জমিদারের হাতি এসে রথযাত্রায় অংশ নিত এবং রথ টানার কাজ করতো। এখানকার যাবতীয় খরচ পাবনার দিলালপুরের জমিদার যামিনী সুন্দরী স্টেট থেকে আসতো। ১৮৬৭ সাল থেকে ১৯৪৭ সাল পর্যন্ত যামিনী সুন্দরী বসাক এই ব্যয়ভার বহন করেছেন। দেশ বিভাগের পর আর কোন অনুষ্ঠান হয়নি। ২০১২ সাল থেকে স্থানীয় হিন্দু-মুসলিম মিলে আবারও রথের মেলা ও হিন্দু সম্প্রদায়ের পূজা অর্চনা শুরু হয়। রথের নামে বর্তমানে ১৫ বিঘা জমি আছে। রথটি রক্ষণাবেক্ষন, পূজা অর্চনা করছেন পিন্টু অধিকারী। মাধনগর রথবাড়ী মাধনগর ইউনিয়নের পশ্চিম মাধনগর গ্রামে অবস্থিত। নাটোরে উপমহাদেশের বৃহৎ প্রাচীন রথ ওয়েব্যাক মেশিনে আর্কাইভকৃত ২৬ জুন ২০১৬ তারিখে, জুবায়ের হোসেন, ২৪ জুন, ২০১৬ "নাটোর জেলা - বাংলাপিডিয়া"।
প্রণীত ভাট

প্রণীত ভাট হলেন একজন ভারতীয় টেলিভিশন অভিনেতা যিনি শ্রেষ্ঠ মহাকাব্য টিভি সিরিজ মহাভারত (২০১৩-২০১৪ সাল) শকুনি চরিত্রে তার ভূমিকার জন্য পরিচিত। কে.কে. ওয়েগ ইঞ্জিনিয়ারিং কলেজ থেকে তার মেকানিক্যাল ইঞ্জিনিয়ারিং শেষ করার পর, ভাট একটি সফটওয়্যার কোম্পানি, উইপ্রোতে কাজ করেন। ভাট ২০০২ সালে মুম্বাই স্থানান্তরিত হন, এবং মডেলিং-এর পরে, ২০০৪ সালে তিনি তার টেলিভিশন কর্মজীবন শুরু করেন, এবং টেলিভিশন প্রোগ্রাম যথা কিত্‌নি মাস্ত হ্যায় জিন্দেগি, হোটেল কিংস্টন, কিটু সাব জান্‌তি হ্যায়, সসস..ফির কোই হ্যায় এবং কাজ্জল-এ তাকে দেখা যায়। তিনি গীত (২০১০-২০১১ সালে) আদিত্য চরিত্রে অভিনয় করেন। তাকে পৌরাণিক কাহিনী মহাভারতের শকুনি চরিত্রেও অভিনয় করতে দেখা যায়। ২০১৪ সালের সেপ্টেম্বর মাসে তিনি রিয়ালিটি শো বিগ বস অনুষ্ঠানে বিগ বস ৮ম মৌসুমে প্রতিযোগীদের একজন হিসেবে অংশ নেন। . ২০১৫ সালের নভেম্বর মাসে তিনি তার দীর্ঘদিনের বান্ধবী কাঞ্চন শর্মাকে বিবাহ করেন। তার বিয়েতে মহাভারত এবং বিগ বসের ঘনিষ্ঠ বন্ধুরা বিয়ের উপস্থিত ছিলেন। ২০১৪ সালে সেরা অভিনেতা- খল চরিত্রে তাকে ইন্ডিয়ান ট্যালি পুরস্কার দেওয়া হয়। Navya Malini (অক্টো ২৩, ২০১৩)। "Like lead actors, character actors too are paid well: Praneet Bhat"। The Times of India। সংগ্রহের তারিখ ২০১৪-০৯-১৩।  "Then and now: How Mahabharat has got more slick and grand"। CNN-IBN। অক্টোবর ৭, ২০১৩। অক্টোবর ৯, ২০১৩ তারিখে মূল থেকে আর্কাইভ করা। সংগ্রহের তারিখ ২০১৪-০৯-১৩।  Nikita Sharma (৬ সেপ্টেম্বর ২০১৪)। "Praneet Bhatt in Bigg Boss?"। Daily News & Analysis। সংগ্রহের তারিখ ২০১৪-০৯-১৩।  Reenu Dabas (আগস্ট ২৭, ২০১৩)। "Shakuni from Mahabharat is neither positive nor negative: Praneet Bhatt"। Daily Bhaskar। সংগ্রহের তারিখ ২০১৪-০৯-১৩।  Sana Riyaz (১২ সেপ্টেম্বর ২০১৩)। "'Glad that I am playing the role of Shakuni in Mahabharata'"। The Pioneer (newspaper)। সংগ্রহের তারিখ ২০১৪-০৯-১৩।  "Will Praneet Bhatt aka Shakuni of Mahabharat be the biggest mastermind of Bigg Boss 8?"। Daily Bhaskar। সংগ্রহের তারিখ ২০১৪-০৯-১৩।  "'Bigg Boss 8′ takes off"। The Indian Express। সেপ্টেম্বর ২২, ২০১৪। সংগ্রহের তারিখ ২০১৪-০৯-২২।  "Indian Telly Awards 2014: Popular Awards"। Indian Telly Awards। ২০১৫-০৬-২৬ তারিখে মূল থেকে আর্কাইভ করা। সংগ্রহের তারিখ ২০১৪-০৯-১৫।  Resham Sengar (সেপ্টেম্বর ১২, ২০১৪)। "Indian Telly Awards 2014 – And the winners are…"। সেপ্টেম্বর ১৩, ২০১৪ তারিখে মূল থেকে আর্কাইভ করা। সংগ্রহের তারিখ ২০১৪-০৯-১৫।  ফেসবুকে প্রণীত ভাট ইন্টারনেট মুভি ডেটাবেজে প্রণীত ভাট (ইংরেজি)
পৌষ

পৌষ বাংলা সনের নবম মাস এবং ভারতীয় রাষ্ট্রীয় শকাব্দের দশম মাস। শীতের শুরু। নামটি এসেছে পুষ্যা নক্ষত্রে সূর্যের অবস্থান থেকে। মাসের শেষের দিন বাঙালিরা পৌষ সংক্রান্তির এবং শিলাবতি মেলা উৎযাপন করে। এ সময় বাড়ি বাড়িতে ও পাশাপাশি নানা স্থানে পিঠা উৎসব আয়োজিত হয়। "Poush sankranti recipes"। দ্য ডেইলি স্টার (ইংরেজি ভাষায়)। ২০১৬-০১-০৫। সংগ্রহের তারিখ ২০১৭-০৪-১৮।  "Poush mela and pitha utshab held"। দ্য ডেইলি স্টার (ইংরেজি ভাষায়)। ২০১৫-০১-১৫। সংগ্রহের তারিখ ২০১৭-০৪-১৮।
মিঞ্জি

মিঞ্জি (বৈজ্ঞানিক নাম: Graphium doson(Felder & Felder)) এক প্রজাতির মোটামুটি বড়, গাঢ় বাদামি ও আকাশী নীল রঙের প্রজাপতি।। এরা ‘প্যাপিলিওনিডি’ গোত্রের অন্তর্ভুক্ত এবং সমগ্র দক্ষিণ পূর্ব এশিয়া মহাদেশ জুড়েই এর বিস্তার। মিঞ্জি প্রজাপতিদের প্রসারিত অবস্থায় ডানার আকার সাধারণত ৭০-৮০ মিলিমিটার দৈর্ঘের হয়ে থাকে। ভারতে প্রাপ্ত মিঞ্জি এর উপপ্রজাতি হল- Graphium doson eleius Felder & Felder, 1864 – Dakhan Common Jay Graphium doson axion Felder & Felder, 1864 – Himalayan Common Jay এরা মূলত বড়, গাঢ় বাদামি ও আকাশী নীল রঙের প্রজাপতি। এদের কালো ডানার ওপর নানা বিন্যাসে আকাশী নীলের ছোপ এবং পটি থাকে যেখানে বেশ কিছু লালরঙের আঁকিবুকিও আছে। এদের ভিতরের ডানায় শুধুমাত্র কালো ও আকাশি নীল রঙের কারুকাজ দেখা যায়।এদের চোখ ও অ্যান্টেনা কালো রঙের হয়ে থাকে। এদের সাধারণত নদীতীরবর্তী বনাঞ্চল, আর্দ্র, পর্ণমোচী এবং আধা-চিরসবুজ চিরহরিৎ বনাঞ্চলে বিশেষভাবে দেখা যায়। পশ্চিমবঙ্গের সুন্দরবন সংলগ্ন গ্রামাঞ্চলে মূলত এদের দেখতে পাওয়া যায়। তবে জঙ্গলের ভেতরে এদের সাধারণত দেখা যায় না। ঝড়খালি বাগানে এদের প্রায়শই দেখা যায়। এদের শ্রীলঙ্কা ও দক্ষিণ ভারত, পূর্ব ঘাট পর্বতমালা, সাতপুরা, আসাম ,বাংলাদেশ ও হিমালয়ের পাদদেশে দেখা যায়। এই প্রজাতির প্রজাপতি সাধারণত চঞ্চল স্বাভাবের হয়। এরা অত্যন্ত দ্রুত উড়তে পারে এবং কখনই এদের প্রায় স্থির হয়ে বসতে দেখা যায় না। এদের ওড়ার ভঙ্গিমা অত্যন্ত বলিষ্ঠ । এরা ভেজা মাটি থেকে বা বিভিন্ন প্রাণীর বিষ্ঠা থেকে রস আহরণ করে থাকে। মিঞ্জি প্রজাপতিদের ফুলের মধুর প্রতি আসক্তি দেখা যায়। এরা সাধারণত গাছের পাতায় ডানা মুড়ে বিশ্রাম নিয়ে থাকে। তবে কখনো কখনো খুব কম সময়ের জন্য ডানা মেলে বসে এবং তাপ আহরণ করে। মিঞ্জি শূককীট আতা বা নোনা জাতীয় ফল, তেজপাতা, ম্যাগ্নলিয়া জাতীয় উদ্ভিদ এর পাতা খেতে অভ্যস্ত। এদের ডিম গোলাকার এবং ফ্যাকাশে হলুদ বরনের হয়। এরা সাধারণত পাতার নিচের দিকে ডিম পাড়ে। এদের শুঁয়োপোকা সাধারণত কিছুটা সুতাকাটার তকলি আকৃতির হয়। ডিম শূককীট এর প্রথম দশা শূককীট এর দ্বিতীয় দশা শূককীট এর দ্বিতীয় দশা শূককীট এর তৃতীয় দশা মূককীট ফুলের মধু পান করছে সুন্দরবনের কিছু পরিচিত প্রজাপতি। সুন্দরবন জীবপরিমণ্ডল। পৃষ্ঠা ৩।  |সংগ্রহের-তারিখ= এর |ইউআরএল= প্রয়োজন (সাহায্য) Baidya, Sarika; Karmakar, Tarun; Roychaudhury, Devsena (২০১৯)। Butterflies of Buxa Tiger Reserve (1 সংস্করণ)। Kolkata: Buxa Tiger Conservation Foundation Trust Wildlife Wing, Directorate of Forests, Goverment of West Bengal। পৃষ্ঠা 4। আইএসবিএন 978-93-81493-75-5।  A Pictorial Guide Butterflies of Gorumara National Park (2013 সংস্করণ)। Department of Forests Government of West Bengal। পৃষ্ঠা 5।  "Graphium doson Felder & Felder, 1864 – Common Jay"। সংগ্রহের তারিখ ১৮ অক্টোবর ২০১৬।  উইকিমিডিয়া কমন্সে মিঞ্জি সংক্রান্ত মিডিয়া রয়েছে। উইকিপ্রজাতিতে-এ বিষয় সম্পর্কিত তথ্য রয়েছে: Graphium doson
ডোমিনিক উইসঙ্গা

ডোমিনিক উইসঙ্গা (জন্ম ১৬ জুলাই ১৯৮৮) একজন কেনীয় ক্রিকেটার। তিনি চারটি একদিনের আন্তর্জাতিক ম্যাচে খেলেছেন। "Dominic Wesonga"। ESPN Cricinfo। সংগ্রহের তারিখ ২৩ জানুয়ারি ২০১৫।
মাঘ

মাঘ বাংলা সনের দশম মাস। বাংলা মাঘ নামটি এসেছে মঘা নক্ষত্রে সূর্যের অবস্থান থেকে। পৌষ এবং মাঘ এই ২ মাস মিলে শীত কাল। শীতের সমাপ্তি। সিজারীয় বর্ষপঞ্জী অনুযায়ী জানুয়ারি মাসের মধ্য ভাগ থেকে ফেব্রুয়ারি মাস পর্যন্ত মাঘ মাসের ব্যাপ্তি। সাধারণতঃ ৩০ দিনে মাঘ মাস গণনা করা হয়। মাঘ মাসের শেষভাগে কখনো কখনো বৃষ্টি হয়ে থাকে। প্রবাদ আছে "মাঘের শীতে বাঘ পালায়"। এ মাসের আমের মুকুল আসে। খনার বচনে রয়েছে, "যদি বর্ষে মাঘের শেষ, ধন্যি রাজার পূণ্যি দেশ"। মাঘ মাসের পূর্ণিমাকে বলা হয় মাঘী পূর্ণিমা। মাঘ মাসের শুক্লা পঞ্চমী তিথিতে সরস্বতী পূজা উদ্‌যাপন করা হয়। ১১ মাঘ ব্রাহ্ম সমাজের মাঘোৎসব। বহু কবিতায় মাঘ মাস একটি বিষয় হিসাবে উপস্থাপিত। ‌‌আকাদেমী বিদ্যার্থী বাংলা অভিধান, ১৯৯৯, পৃঃ ৬৬৭
কাবুলিওয়ালা (১৯৫৭-এর চলচ্চিত্র)

কাবুলিওয়ালা হল ১৯৫৬ সালে মুক্তিপ্রাপ্ত একটি ভারতীয় বাংলা নাট্য চলচ্চিত্র। ছবিটি রবীন্দ্রনাথ ঠাকুরের কাবুলিওয়ালা ছোটগল্প অবলম্বনে নির্মিত। এই ছবির পরিচালক ছিলেন তপন সিংহ। রহমত (ছবি বিশ্বাস) একজন মধ্যবয়সী আফগান ফল বিক্রেতা। সে ফল বিক্রি করতে কলকাতায় আসে। সেখানে মিনি (ঐন্দ্রিলা ঠাকুর ওরফে টিঙ্কু) নামে একটি ছোটো বাঙালি মেয়ের সঙ্গে তার বন্ধুত্ব হয়। মিনিকে দেখে তার নিজের মেয়ের কথা মনে পড়ে যায়, যাকে সে আফগানিস্তানে রেখে এসেছিল। রহমত একটি বোর্ডিং হাউসে নিজের দেশের লোকেদের সঙ্গে থাকত। একদিন রহমত এক চিঠিতে তার মেয়ের অসুস্থতার খবর পায়। সে ঠিক করে দেশে ফিরে যাবে। তার টাকার অভাব থাকায় সে ঠিক করে ব্যবসা বাড়ানোর জন্য ধারে জিনিস বিক্রি করবে। পরে টাকা আদায় করতে গেলে তার এক খদ্দের তাকে অপমান করে। এতে দুজনের মধ্যে হাতাহাতি হয়। রহমত বলে সে অপমান সহ্য করবে না। তাও লোকটি তাকে অপমান করতে থাকলে রহমত তাকে ছুরি মেরে বসে। আদালতে রহমতে উকিল তাকে রক্ষা করার চেষ্টা করেন। কিন্তু সরল মনস্ক রহমত সহজভাবেই সব কিছু স্বীকার করে নেয়। বিচারক রহমতের সততায় সন্তুষ্ট হয়ে মৃত্যুদণ্ডের পরিবর্তে তাকে ১০ বছরের সশ্রম কারাদণ্ডে দণ্ডিত করেন। কারাগার থেকে ছাড়া পাওয়ার দিন রহমত মিনির সঙ্গে দেখা করতে যায়। সে দেখে মিনি বড়ো হয়েছে। এখন সে চোদ্দো বছরের মেয়ে। শীঘ্রই তার বিয়ে। মিনি তাকে চিনতে পারে না। রহমত বুঝতে পারে, তার মেয়েও নিশ্চয় তাকে ভুলে গিয়েছে। মিনির বাবা মিনির বিয়ের খরচের টাকা থেকে রহমতকে দেশে ফিরে যাওয়ার টাকা দেন আর রহমতের মেয়ের জন্য একটি উপহার পাঠান। ছবি বিশ্বাস - রহমত ঐন্দ্রিলা ঠাকুর (টিঙ্কু) - মিনি রাধামোহন ভট্টাচার্য – মিনির বাবা মঞ্জু দে – মিনির মা জীবেন বসু - জেলার আশা দেবী - পরিচারিকা কালী বন্দ্যোপাধ্যায়- জেলের সহকর্মী জহর রায়- ভোলা নৃপতি চট্টোপাধ্যায়- অধমর্ণ (ধারকারী ব্যক্তি) জাতীয় চলচ্চিত্র পুরস্কার ১৯৫৬ - শ্রেষ্ঠ চলচ্চিত্র ১৯৫৬ - শ্রেষ্ঠ বাংলা ভাষার চলচ্চিত্র সিলভার বিয়ার এক্সট্রাঅর্ডিনারি প্রাইজ অফ দ্য জুরি – ৭ম বার্লিন আন্তর্জাতিক চলচ্চিত্র উৎসব কাবুলিওয়ালা (১৯৬১-এর চলচ্চিত্র) কাবুলিওয়ালা (২০০৬-এর চলচ্চিত্র) "4th National Film Awards" (PDF)। Directorate of Film Festivals। সংগ্রহের তারিখ ২ সেপ্টেম্বর ২০১১।  "7th Berlin International Film Festival: Prize Winners"। berlinale.de। ২০১৪-০৪-০৪ তারিখে মূল থেকে আর্কাইভ করা। সংগ্রহের তারিখ ২০১০-১০-১১।  অলমুভিতে Kabuliwala (ইংরেজি) ইন্টারনেট মুভি ডেটাবেজে কাবুলিওয়ালা (ইংরেজি) Kabuliwala (1956) ওয়েব্যাক মেশিনে আর্কাইভকৃত ২৩ ফেব্রুয়ারি ২০০৮ তারিখে detailed info at www.upperstall.com Kabuliwala by Rabindranath Tagore Translation
সালমা আগা

সালমা আগা (উর্দু: سلمی آغا‎‎) সিন্ধু প্রদেশের করাচীতে জন্মগ্রহণকারী পাকিস্তানি ব্রিটিশ গায়িকা ও ভারতীয় বংশোদ্ভূত বিশিষ্ট পাকিস্তানি অভিনেত্রী। ১৯৮০-এর দশক থেকে ১৯৯০-এর দশকের শুরুর দিক পর্যন্ত গানের পাশাপাশি ভারতীয় চলচ্চিত্রে অভিনয় করেছেন। তার অভিনীত প্রথম আবেগঘন চলচ্চিত্র ছিল নিকাহ। তিনটি বিভাগে মনোনীত হয়ে একটিতে ফিল্মফেয়ার সেরা মহিলা নেপথ্য কণ্ঠশিল্পীর পুরস্কার লাভ করেন। এছাড়াও সেরা অভিনেত্রী বিভাগের জন্যও মনোনীত হয়েছিলেন তিনি। পাকিস্তানের করাচীতে জন্মগ্রহণ করলেও নাসরিন ও লিয়াকত গুল আগা দম্পতির সন্তানরূপে লন্ডনে তার শৈশবকাল অতিবাহিত হয়। রাগ ঘরানার সঙ্গীতে আকৃষ্ট বাবা সফলতম ব্যবসায়ী ছিলেন। মাতৃসম্পর্কীয় দাদা অভিনেতা যুগল কিশোর মেহরা ও অভিনেত্রী আনোয়ারী বেগম ১৯৩২ সালে মুক্তিপ্রাপ্ত প্রথম চলচ্চিত্র হীর রঞ্ঝায় অভিনয় করেছিলেন। তার মাতৃসম্পর্কীয় দাদা ছিলেন রফিক গজনবী। যুগল কিশোর মেহরা রাজ কাপুর, শাম্মী কাপুর ও শশী কাপুরের কাকাতো ভাই ছিলেন। ১৯৮৯ সালে পাকিস্তানি স্কোয়াশ খেলোয়াড় রহমত খানের সাথে পরিণয়সূত্রে আবদ্ধ হন। এ দম্পতির সশা ও লিয়াকত আলী খান নামীয় দুই সন্তান রয়েছে। কিন্তু ২০১০ সালে তাঁদের মধ্যকার বিবাহ-বিচ্ছেদ ঘটে। পরবর্তীতে ২০১১ সালে মাঞ্জার শাহের সাথে পুনরায় বৈবাহিক সম্পর্ক স্থাপিত হয় তার। ৩১ মে, ২০১৬ তারিখে ভারতের বিদেশী নাগরিকত্ব কার্ড ধারণের জন্য আবেদন করেন তিনি। তার ঐ আবেদনটি মঞ্জুর হয় ও ভিসার আবেদন ছাড়াই তিনি ভারত সফরে যেতে পারবেন। তবে, ভারতে অবস্থানকালে তাকে পুলিশের কাছে তার অবস্থান জানাতে হবে। Seema Sinha, TNN Sep 4, 2012, 10.05AM IST (২০১২-০৯-০৪)। "Salma Agha's daughter Sasha bags Yashraj's film"। The Times of India। ২০১৩-১০-২৯ তারিখে মূল থেকে আর্কাইভ করা। সংগ্রহের তারিখ ২০১৩-০৪-২৪। উদ্ধৃতি শৈলী রক্ষণাবেক্ষণ: একাধিক নাম: লেখকগণের তালিকা (link) "Salma Agha: What's the Big Deal if I Married Twice?"। ২০১৩-১২-১৮ তারিখে মূল থেকে আর্কাইভ করা। সংগ্রহের তারিখ ২০১৩-১২-১৩।  "Rafiq Ghaznavi"। সংগ্রহের তারিখ ২০১৩-১২-১৩।  "Kareena Kapoor, Ranbir Kapoor to root for cousin Sasha Agha's Aurangzeb"। daily.bhaskar.com।  "Star of The Week-Kareena Kapoor"। Rediff.com। ৩০ অক্টোবর ২০০২। সংগ্রহের তারিখ ২৪ জুলাই ২০০৮।  http://pitchfork.com/features/cover-story/reader/bat-for-lashes/[স্থায়ীভাবে অকার্যকর সংযোগ] Snapes, Laura, "Glitter in the Dark", pitchfork.com, n.d. Retrieved 2012-10-22. উইকিমিডিয়া কমন্সে সালমা আগা সংক্রান্ত মিডিয়া রয়েছে। ইন্টারনেট মুভি ডেটাবেজে সালমা আগা (ইংরেজি) FilmfareAwards ওয়েব্যাক মেশিনে আর্কাইভকৃত ১২ জুন ২০০৯ তারিখে Salma Agha to raise funds for Indian hockey – Times Of India ওয়েব্যাক মেশিনে আর্কাইভকৃত ২০১১-০৮-১১ তারিখে